Úradný vestník L 084 , 14/04/1995 S. 0001 - 0002



Nariadenie Komisie (ES) č. 834/95 z 12. apríla 1995 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenenom a doplnenom nariadením Komisie (ES) č. 3330/94 [2], a najmä na jeho článok 9, keďže je potrebné prijať opatrenia, aby sa zabezpečilo jednotné uplatňovanie kombinovanej nomenklatúry, ktorá je v prílohe k uvedenému nariadeniu, týkajúce sa zatrieďovania tovarov uvedených v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá pre interpretáciu kombinovanej nomenklatúry a tieto pravidlá sa taktiež vzťahujú na ktorúkoľvek inú nomenklatúru, ktorá je úplne alebo čiastočne na nej založená, alebo ktorá k nej pridáva akékoľvek dodatočné podpoložky a ktorá sa ustanovila špecifickými ustanoveniami spoločenstva, vzhľadom na uplatňovanie sadzobníka alebo iných opatrení týkajúcich sa obchodovania s tovarmi; keďže v súlade s uvedenými všeobecnými pravidlami sa musia tovary, ktoré sú opísané v stĺpci 1 tabuľky v prílohe k tomuto nariadeniu, zatrieďovanie na základe vhodných kódov KN uvedených v stĺpci 2 vzhľadom na dôvody stanovené v stĺpci 3; keďže je vhodné, aby podliehajúc opatreniam platným v spoločenstve, ktoré sa týkajú dvojitého systému kontroly a predchádzajúceho a retrospektívneho dohľadu spoločenstva nad textilnými výrobkami pri dovoze do spoločenstva, sa naďalej mohli požadovať počas lehoty 60 dní od držiteľa záväzné informácie o sadzbách, pokiaľ ide o záležitosti zatrieďovania tovarov do kombinovanej nomenklatúry, ktorú vydali colné orgány členských štátov, ktoré nie sú v súlade s týmto nariadením, v súlade s ustanoveniami článku 12 ods. 6 nariadenia Rady (EHS) č. 2913/92 z 12. októbra 1992, ktoré ustanovuje Colný kódex spoločenstva [3]; keďže oddelenie pre colnú a štatistickú nomenklatúru pri Výbore pre colný kódex nedoručilo v rámci časovej lehoty, ktorú stanovil jeho predseda, žiadne stanovisko, PRIJALA TOTO NARIADENIE: Článok 1 Tovary opísané v stĺpci 1 v tabuľke prílohy sa teraz zatrieďujú v rámci kombinovanej nomenklatúry podľa vhodných kódov KN uvedených v stĺpci 2 uvedenej tabuľky. Článok 2 Podliehajúc opatreniam platným v spoločenstve, ktoré sa týkajú dvojitého systému kontroly a predchádzajúceho a retrospektívneho dohľadu spoločenstva nad textilnými výrobkami pri dovoze do spoločenstva, sa naďalej môžu požadovať počas lehoty 60 dní od držiteľa záväzné informácie o sadzbách, pokiaľ ide o záležitosť zatrieďovania tovarov do kombinovanej nomenklatúry, ktorú vydali colné orgány členských štátov, ktoré už nie sú v súlade s týmto nariadením, v súlade s ustanoveniami článku 12 ods. 6 nariadenia Rady (EHS) č. 2913/92. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. apríla 1995 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 350, 31.12.1994, s. 52. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis tovaru | Zatrieďovací kód KN | Dôvody | (1) | (2) | (3) | Tovary (podložky na kolená), vyrábané z pogumovanej pletenej tkaniny, pokrývajúce koleno alebo časť nohy, obsahujúce malý otvor pre kolenný kĺb (jabĺčko) a malý otvor za kolenom. Na každej strane malé kovové platne obalené kožou pôsobia ako kĺb. Podložky na kolená sa dajú prispôsobovať pomocou dvoch pruhov. (Pozri fotografiu č. 468) | 63079010 | Zatrieďovanie sa stanovilo v súlade so všeobecnými pravidlami 1 a 6 pre interpretáciu kombinovanej nomenklatúry a znenia kódov KN 6307, 630790 a 63079010. | +++++ TIFF +++++ --------------------------------------------------